text: Sønderjyder nedkæmper nordjyske White Hawks
  22 februar 2016 kl. 05.35
  Sønderjyske besejrede topholdet fra Frederikshavn 3-1 og er nu lige i hælene på førerholdet i Metal-Ligaen.
  I en tæt og jævnbyrdig topkamp lykkedes det for Sønderjyske, at hive sejren hjem i den svære udekamp mod Frederikshavn White Hawks.
  Kampen var lige indtil det sidste, men med to scoringer af Scott Cambell og Kim Lykkeskov  i de sidste fem minutter af 3. periode lykkedes det, at få alle tre point med hjem.
  Med sejren er Sønderjyske kun 1. point efter Frederikshavn, der fortsat er på førstepladsen.
  Esbjerg Energy er også inde i en rigtig god stime. I Gentofte vandt holdet 2-1 og dermed sikrede Esbjerg Energy sig endnu 3 point og samtidig den fjerde udesejr i træk.
  Holdet er dermed fortsat på tredjepladsen i ligaen.
  Esbjerg og Sønderjyske mødes 29. februar i en kamp, der kan blive afgørende for placeringen i grundspillet.
  VICTORY...En hård weekend med 2 busture til Sjælland blev også til 6point og 2 sejre.Gentofte kæmpede med næb... https://t.co/dfqZenawv4
  
  